cyanic-selkie/wikianc huggingface dataset:
সেশেলের ভূগোল
জীববৈচিত্র্য
১৯৯৩ সালে শুরু হওয়া জীববৈচিত্র সংরক্ষণ সামুদ্রিক দূষন দূরীকরণ শীর্ষক বিশ্বব্যাংকের গ্লোবাল এনভাইরনমেন্ট ট্রাস্ট ফান্ডের (lobal Environment trust fund) ১.৮ মিলিয়ন মার্কিন ডলারের প্রকল্পে সেশেলসের বাস্তুতন্ত্রের স্বাতন্ত্র্য পরিলক্ষিত হয়েছে। এই প্রকল্পের জন্য বিশ্বব্যাংকের সমীক্ষায় বলা হয়েছে দ্বীপপুঞ্জটিতে মোট ১১৭০ টি প্রজাতি রয়েছে যার মধ্যে ৭৫ প্রজাতির ফুলের উদ্ভিদ, ১৫প্রজাতির পাখি, ৩ প্রজাতির স্তন্যপায়ী, সরীসৃপ ও উভচর প্রজাতির ৩০ টি করে ও কয়েকশ প্রজাতির শামুক, পোকামাকড় ও মাকড়শা যা কেবল এখানেই পাওয়া যাই। সেশেলস এর প্রকৃতি সুরক্ষা ট্রাটস্ (এ দ্বীপেপুঞ্জের বিভিন্ন প্রজাতির বৈচিত্র নির্ধারণ করে যাচ্ছে। সেশেলস এ ১ হাজারের বেশি ধরনের মাছ রয়েছে যার মধ্যে এক তৃতীয়ংশের ও বেশি প্রবাল প্রাচীরের মাছ। এ দ্বীপপুঞ্জের কিছু অন্যান্য পাখির মধ্যে ব্ল্যাক প্যারট (Black parrot), ব্ল্যাক প্যরাডাইস ফ্লাই ক্যাচার (black paradise flycatcher), ব্রাশ ওয়ার্বেলার এবং ফ্লাইটলেস রেল অন্যতম।সেশেলস এর সবছেয়ে বিখ্যাত প্রাণী হলো অলড্রাব্রাচেলিস (Aldrabrachelys) গোত্রের দৈত্যাকার কচ্ছপ।
পরিবেশগত হুমকি
অতিরিক্ত আমদানি রপ্তানিও টুনা ফিশিং এর ফলে সেশেলস এর পানির দূষণ হচ্ছে। অলডাব্রে দ্বীপপুঞ্জে ছাগলের অবাধ বিচরণ অনেক গুরুত্বপূর্ণ লতা ও গুল্মের হ্রাস ঘটাচ্ছে যেগুলার উপর দৈত্যাকার কচ্ছপগুলো ব্যাপকভাবে খাদ্য ও ছায়ার জন্য নির্ভর করে।অনেক গুলো দ্বীপে ইঁদুর জীববৈচিত্র্য নষ্ট করছে। জলবায়ু পরিবর্তন ও জীববৈচিত্র্য ধ্বংসের জন্য দায়ী। জলবায়ু পরিবর্তনের ফলে স্থানীয় শামুক রাচিস্টিয়া অলডাব্রের (Rachistia Aldabrae) বিলুপ্তি ঘটতে চলেছে। ১৯৬০ এর শেষের দিকে সেশেলস প্রকৃতি সংরক্ষণ কমিশন তৈরি করে জীববৈচিত্র সংরক্ষণ করা শুরু করে পরে যাকে সেশেলস জাতীয় পরিবেশ কমিশন (Seychelles National Environment Commission) নামে নামকরন করা হই।
এদেশের ৪২% ভূমি জাতীয় উদ্যানের আওতাই। এ ভূমিসহ আশেপাশের প্রায় ২৬০ বর্গকিলোমিটার পানি এলাকা প্রাণী সংরক্ষণের জন্য সংরক্ষিত এলাকা হিসেবে ঘোষণা করা হয়েছে। এখানে বিশ্বব্যাংক এমন একটা প্রকল্প নিয়েছিল যেটা পরিবেশ ও পরিবহন ব্যবস্থার সমন্বয় সাধন করে যাতে পরিবহন ব্যবস্থা পরিবেশের ক্ষতি না করে। ১৯৯৪ সালে সাড়ে চার মিলিয়ন ডলার নিয়ে এ প্রকল্প শুরু হই।প্রকল্পটা এমনভাবে বাস্তবায়ন করা হয় যাতে সেশেলসের রাস্তা, বিমানবন্দর, পর্যটনস্থানের উন্নয়ন করে পর্যটকদের আকৃষ্ট করার পাশাপাশি পরিবেশ সংরক্ষণ, ব্যবস্থাপনা ও দূষণ নিয়ন্ত্রণ করা যায়। এমন আরেকটা বড় প্রকল্প ফন্ডস ফ্রাঙ্কাইস পও'র ল' এনাভাইরনমেন্ট মন্ডিয়ালে (এফএফইএম) এর অর্থায়নে বাস্তবায়ন করা হইছে যার দায়িত্বে রয়েছে আইল্যান্ড কনজারভেশন সোসাইটি (Island Conservation Society)। এই প্রকল্পের আওতায় উত্তর দ্বীপ থেকে ইঁদুর নির্মূল করা হয়েছে।
আলেকজান্দ্রা কল্লোনতাই
আলেকজান্দ্রা কল্লোনতাই(৩১ মার্চ, ১৮৭২ - ৯ মার্চ ১৯৫২) একজন রুশ কমিউনিস্ট বিপ্লবী ছিলেন। তিনি প্রথম মেনশেভিকের সদস্যা হিসাবে রাজনীতিতে যোগ দেন। তারপরে ১৯১৪ সালে বলশেভিকের সদস্য হন। কল্লোনতাইকে ১৯২৩ সালে সোভিয়েত রাষ্ট্রদূত হিসাবে নিয়োগ দেওয়া হয়।
জন্ম ও পরিবার
আলেকজান্দ্রা কল্লোনতাই ৩১ মার্চ, ১৮৭২ সালে সেইন্ট পিটার্সবার্গে জন্ম গ্রহণ করেন। তার পিতার নাম জেনারেন মিখাইল আলেক্সিভিস দমনতভিসি। তার পিতা ইউক্রেয়িন কসাক বংশের উত্তরাধিকার ছিলেন যাঁদের ১৩ শতক পর্যন্ত ইতিহাস পাওয়া যায়। তিনি ১৮৭৭-৭৮ পর্যন্ত রুশ-তুর্কি যুদ্ধে অশ্বারোহী অফিসার হিসেবে দায়িত্ব পালন করেন এবং ১৮৭৯ সালে যুদ্ধের পর বুলগেরিয়ার রাশিয়ান প্রশাসন একজন উপদেষ্টা হিসেবে। তিনি উদার রাজনৈতিক মতামত প্রকাশ করতেন এবং যুক্তরাজ্য এর মতো একটি সাংবিধানিক রাজতন্ত্রের পক্ষপাতীছিলেন। তার মায়ের নাম আলেকজান্দ্রা আন্দ্রভান মাসালিনা মরাভিন্সকায়া।
বিপ্লবী কর্মকাণ্ড
যখন কল্লোনতাই প্রাথমিকভাবে কৃষক কমিউন উপর ভিত্তি করে সমাজের একটি পুনর্গঠনের জনপ্রিয়বাদী ধারণা গ্রহণ করেছিলেন, ১৯শতকের শেষ দশকে এই ধরনের তত্ত্বের কার্যকর সমর্থনকারীরা সংখ্যায় অল্প ছিলেন। সে সময় মার্কসবাদ, কারখানা শ্রমিকদের জ্ঞানদান উপর তার জোর দিয়ে ক্ষমতার বিপ্লবী দখল করার এবং আধুনিক শিল্প সমাজের নির্মাণ কথা বলে কল্লোনতাই সে সময় এই চিন্তার মধ্যে দোলাচলে ছিলেন। সে সময় তার বোনের সাথে একটি লাইব্রেরীতে শহরের শ্রমিক দের রাজনৈতিক মৌলিক বিশেষে পড়াতে গিয়ে মার্ক্সবাদী ধারণা স্বছ হয়।
১৯১৭ সালে তিনি নরওয়ে থেকে রাশিয়ায় ফিরে আসেন, জারের পদত্যাগের খবর শুনে।
রাজনৈতিক কর্মজীবন
১৯০৩ সালে রাশিয়ান সোশ্যাল ডেমোক্রেটিক লেবার পার্টির ভেতরে জুলিয়াস মারতভের অধীনে মেনশেভিক এবং ভ্লাদিমির লেনিন অধীনে বলশেভিকদের মধ্যে বিভক্তর সময় সময়ে কল্লোনতাই কোন অংশেই যোগদান করেন নি। অক্টোবরে বলশেভিক বিপ্লবের পর ১৯১৭ সালে তিনি আবার রাজনৈতিক কর্মজীবন শুরু করেন। তিনি সমাজকল্যাণমূলক কাজ করতে থাকেন। তার সময়ের অন্য মার্কসবাদীদের মত তিনিও নারীদের সমতা বিষয়ে একজন সেরা নেত্রী, যিনি উদার নারীবাদ মতাদর্শের বিরোধিতা করেছিলেন। উদার নারীবাদ মতাদর্শকে তিনি বুর্জোয়া মতাদর্শ হিসেবে দেখেছিলেন, যদিও পরবর্তীকালের নারীবাদীরা সেটিকে উত্তরাধিকার দাবি করেছেন।
কল্লোনতাই এর রাজনৈতিক প্রভাব কম থাকায় ১৯২০ সালে কূটনৈতিক পদে পার্টির নিযুক্ত করে। তিনি ইউএসএসআর নারী রাজনীতিতে নেতৃস্থানীয় ভূমিকা পালন করেন।
মৃত্যু
আলেকজান্দ্রা কল্লোনতাই ৯ মার্চ ১৯৫২ সালে ৭৯ বছর বয়সে মারা যান।
ঘাদা আল-সাম্মান
ঘাদা আল-সাম্মান (غادة السمّان) হলেন সিরিয়ার লেখক, সাংবাদিক ও ঔপন্যাসিক। তিনি  দামেস্কে এক বিশিষ্ট ও রক্ষণশীল Damascene পরিবারে ১৯৪২ সালে জন্মগ্রহণ করেন। ঘাদা  বিখ্যাত কবি নিজার কাব্বানি সহিত দূরবর্তী অত্মিয়ের সম্পর্কে যুক্ত। তার পিতা আহমেদ আল-সাম্মান  সিরিয়ান ইউনিভার্সিটির সভাপতি  ছিলেন। খুব অল্প বয়সে মা মারা যাওয়ার পর থেকে ঘাদা তার পিতার দ্বারা গভীরভাবে প্রভাবিত হয়েছিলেন।
কর্মজীবন
তিনি তার ছোট গল্পের প্রথম বই عيناك قدري "তোমার চোখ আমার গন্তব্য " ১৯৬২ সালে প্রকাশ করেছিলেন, যা যুক্তিসঙ্গতভাবে পাঠকদের দ্বারা ভালভাবে গ্রহণ করা হয়েছিল। যাইহোক, সে সময় তিনি অন্যান্য ঐতিহ্যবাহী নারী লেখকদের সাথে জড়িত হয়েছিলেন। তার পরবর্তী প্রকাশনা তাকে নারী ও প্রেমের উপন্যাসের কঠোর পরিসর থেকে অনেক বেশি সামাজিক, নারীবাদী ও দার্শনিক বিস্তারে নিয়ে যায়।
তিনি ১৯৬৩ সালে সিরিয়ান ইউনিভার্সিটি থেকে ইংরেজি সাহিত্যে বিএ পাশ করে স্নাতক হন এবং আমেরিকান বৈরুত বিশ্ববিদ্যালয় থেকে থিয়েটারে স্নাতকোত্তর ডিগ্রি অর্জনের জন্য বৈরুতে চলে যান; তারপর থেকে সে দামেস্কে ফিরে আসেননি।
বৈরুতে তিনি সাংবাদিকতায় কাজ করেন এবং তিনি ১৯৬৫ সালে তার দ্বিতীয় সংকলন لا بحر في بيروت “নো সি ইন বৈরুত” প্রকাশ করেন, বইটিতে তার নতুন ও বিস্তৃত অভিজ্ঞতার প্রভাব স্পষ্ট। এরপর তিনি সংবাদদাতা হিসেবে কাজ কররা সাথে ইউরোপ ভ্রমণ করেন এবং তার তৃতীয় সংকলন লীল الغرباء “বিদেশীদের রাত্রি”  ১৯৬৬ সালে প্রকাশ করেন, যা তার অভিজ্ঞতার প্রতিফলন ঘটায়।
তার উপর ছয় দিনের যুদ্ধ একটি প্রভাব ফেলেছিল, যেমনটি তার প্রজন্মের অনেকের উপর হয়েছিল, এটি তার বিখ্যাত প্রবন্ধ আহমল عاري إلى لندن "আই ক্যারি মাই শেম টু লন্ডন" -এ স্পষ্ট, তার পর তিনি ছয় বছর বই প্রকাশ করেনি, কিন্তু তার সাংবাদিকতা নিবন্ধ সামাজিক বাস্তবতার কাছাকাছি হয়ে ওঠে এবং তাকে জনপ্রিয় করে তোলে। সেই সময়কালে তিনি যে নিবন্ধগুলি লিখেছিলেন তা তার পরবর্তী কিছু প্রকাশনার উৎস হয়ে ওঠে।
উৎস
লেখিকা ঘাদা আল-সাম্মানেরর অফিশিয়াল ওয়েবসাইট
গান্ধী-আরউইন চুক্তি
গান্ধী-আরউইন চুক্তি হলো একটি রাজনৈতিক চুক্তি, যা ১৯৩১ সালের ৫ই মে স্বাক্ষরিত হয়। ১৯৩০ সালের ২৭শে মে সাইমন কমিশনের একটি রিপোর্ট প্রকাশিত হলে ব্রিটিশ ভারতীয় প্রধানমন্ত্রী র‍্যাম্সে ম্যাক্ডোনাল্ড সাইমন কমিশনের রিপোর্ট বিবেচনার জন্যে ১৯৩০ খ্রিস্টাব্দের ১২ ই নভেম্বর ভারতের রাজনৈতিক দলের প্রতিনিধিদের একটি বৈঠকের আহ্বান করেন। জাতীয় কংগ্রেসের কোনো প্রতিনিধি এ বৈঠকে যোগদান করে নি। তবে ভারতের বৃহত্তম জনসংখ্যার প্রতিনিধিত্ব করা দল কংগ্রেসের অনুপস্থিতিতে বৈঠকে কোনো সিদ্ধান্ত গ্রহণ সম্ভব হয়নি। তবে প্রধানমন্ত্রী ম্যাক্ডোনাল্ড আশা প্রকাশ করেন যে, কংগ্রেস পরবর্তী বৈঠকসমূহে যোগ দেবে এবং এই কারণে সরকার বিনা শর্তে গান্ধীজিকে মুক্তি দিলেন। এরপর গান্ধীজি গভর্নর জেনারেল এবং ভাইসরয় লর্ড আর্উইনের সঙ্গে একটি সুদীর্ঘ বৈঠকে মিলিত হলেন। ১৯৩১ খ্রিস্টাব্দে ৫ই মার্চ গান্ধী-আর্উইন চুক্তি স্বাক্ষরিত হয়। এই চুক্তির শর্তানুসারে ঠিক হল, গান্ধীজি আইনবিরোধী আন্দোলন আংশিক প্রত্যাহার করে নেবেন এবং দ্বিতীয় গোল টেবিল বৈঠকে যোগ দেবেন।
চুক্তির বিষয়বস্তু
গান্ধী-আর্উইন চুক্তি মধ্যে উল্লেখযোগ্য শর্ত গুলো হলঃ
চুক্তির ফলাফল
আরউইন গান্ধীর দেওয়া সকল শর্ত পুরোপুরিভাবে না মেনে আংশিকভাবে মেনে নেয়। আর্উইন রাজবন্দিদের উপর নির্যাতন বন্ধ করা এবং বাজেয়াপ্ত বিষয় সম্পত্তি আন্দোলনকারীদের ফিরিয়ে দেওয়া সেই সাথে সমুদ্র তীর থেকে নির্দিষ্ট দূরত্বে বসবাসকারী ব্যক্তিদের বিনা শুল্কে লবণ উৎপাদনের অনুমতি দিতে স্বীকৃতি দেন। তবে ভগৎ সিং, রাজগুরু, সুখদেব এবং বটুকেশ্বরের মৃত্যুদন্ড দেন এবং এ ব্যাপারে গান্ধীজির সাথে কোনো আলোচনা না করায় জওহরলাল নেহরু, সুভাষচন্দ্র বসু প্রমুখ নেতা গান্ধীর সমালোচনা ও নানা দোষারোপ করেন। জনগণের সামগ্রিক স্বার্থের পরিপন্থী এ গান্ধী- আরউইন চুক্তি কংগ্রেসের মাঝে ব্যাপক সমালোচিত হয়। সমালোচকদের মধ্যে অন্যতম ছিলেন সুভাষচন্দ্র বসু। আইন অমান্য আন্দোলন বন্ধ হয়ে যাওয়ার ফলে কংগ্রেসের পক্ষে মুখ রক্ষার উপায় হিসাবে দ্বিতীয় গোলটেবিল বৈঠকে যোগদান করার সিদ্ধান্তসহ গান্ধী- আরউইন চুক্তি কংগ্রেসে অনুমোদিত হয়।
মোকাররম হোসেন খোন্দকার
'''ড. মোকাররম হোসেন খোন্দকার''' (১৯২২ - ৩০ নভেম্বর ১৯৭২) ছিলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্যসাধারণ নৈপুণ্যের জন্য ১৯৭৭ সালে তাঁকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
কর্মজীবন
মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রিডার হিসাবে তাঁর কর্মজীবন শুরু করেন এবং ১৯৬০ সালে অধ্যাপক হিসাবে নিয়োগ পান।
স্মারক
ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়।
ফিল্ড মার্শাল (শ্রীলঙ্কা)
ফিল্ড মার্শাল (এফএম) একজন পাঁচ তারকা জেনারেল অফিসার র‌্যাঙ্ক এবং শ্রীলঙ্কা সেনাবাহিনীতে সর্বোচ্চ অর্জনযোগ্য র‌্যাঙ্ক। ফিল্ড মার্শালকে তাত্ক্ষণিকভাবে জেনারেলের ঊর্ধ্বে স্থান দেওয়া হয়েছে এবং কেবল একবারই সম্মানিত পদমর্যাদা হিসাবে শরৎ ফনসেকাকে ভূষিত করা হয়েছে। এটি শ্রীলঙ্কা বিমান বাহিনীর ফ্লিট এবং মার্শালের সমতুল্য।
সুবিধাদি
আ ফিল্ড মার্শাল আজীবন শ্রীলঙ্কা সেনাবাহিনীর সক্রিয় তালিকায় একজন সার্ভিসিং অফিসার হিসাবে রয়েছেন। এটি কোনও সম্মানজনক পদ যার কোনও আদেশ বা প্রশাসনিক দায়িত্ব নেই, এবং অফিসার সেনা আইনের সাপেক্ষে নয়। সুতরাং, ফিল্ড মার্শালকে রাজনৈতিক কর্মকাণ্ডে জড়িত থাকার এবং রাজনৈতিক অ্যাপয়েন্টমেন্ট গ্রহণের অনুমতি দেওয়া হয়। অগ্রাধিকারের ক্রমে র‌্যাঙ্কধারক একজন মন্ত্রিপরিষদের মন্ত্রীর সমতুল্য। তিনি সমস্ত আনুষ্ঠানিক অনুষ্ঠানে ইউনিফর্মে অংশ নিতে পারেন। এই পদমর্যাদার একজন কর্মকর্তা সেনাবাহিনী দ্বারা রক্ষিত একটি অফিস এবং এইড-ডি-ক্যাম্প এবং ব্যক্তিগত কর্মচারীদের অধিকারী; পাশাপাশি জীবনের জন্য একটি পরিবেশনকারী জেনারেলের অধিকারী সমস্ত সুযোগ-সুবিধা। এর মধ্যে রয়েছে বেতন, একটি সরকারী আবাস, পরিবহন এবং সুরক্ষা বিশদ। তদুপরি, এই ধরনের একজন কর্মকর্তা চারজন অফিসার এবং আরও ১৫০ জন র‌্যাঙ্কের সমন্বয়ে গার্ড অব অনার এবং একু-বন্দুকের স্যালুট দিয়ে তাঁর মৃত্যুতে একটি সামরিক জানাজা পাওয়ার অধিকারী। এই জাতীয় আধিকারিকের বিধবা তার স্বামীকে যাবজ্জীবনের জন্য দেওয়া বেতন, ভাতা এবং আবাসনের অধিকারী।
পদমর্যাদা
একটি ফিল্ড মার্শালের স্বাক্ষর একটি পদ্ম পুষ্পস্তবক পুষ্পস্তবক অর্পিত ব্যাটন উপর জাতীয় প্রতীক নিয়ে গঠিত। অ্যাপয়েন্টমেন্টের সময়, ফিল্ড মার্শালগুলিকে একটি সোনার টিপড লাঠি (যা তারা আনুষ্ঠানিক উপলক্ষে চালিয়ে যেতে পারে) এবং একটি ব্যক্তিগত পতাকা দেওয়া হয়।
ইউনিফর্ম
একটি ফিল্ড মার্শালের ইউনিফর্মটি অনন্য যে এটি শ্রীলঙ্কা সেনা পোশাক নিয়মাবলী অনুসরণ করে, তবে তাদের অধীন হয় না। একটি উল্লেখযোগ্য পার্থক্য হ'ল পাঁচ তারকা রেড জর্জেট প্যাচগুলির ব্যবহার ।
ফিল্ড মার্শালদের তালিকা
সরথ ফনসেকা ছিলেন প্রথম এবং আজ অবধি কেবলমাত্র শ্রীলঙ্কার সেনা অফিসার পদে পদোন্নতি পেয়েছিলেন। ২২ মার্চ ২০১৫-তে তাকে পদোন্নতি দেওয়া হয়েছিল।
ছায়া ছবি
ছায়া ছবি মোহাম্মদ মোস্তফা কামাল রাজ পরিচালিত এবং নাইন এন্টারটেইনমেন্ট প্রযোজিত একটি ঢালিউড প্রণয়ধর্মী চলচ্চিত্র। ছবিতে আরিফিন শুভ এবং পূর্ণিমা প্রধান চরিত্রে অভিনয় করেছেন। সংগীত পরিচালনা করেছেন আরেফিন রুমি।
রবার্ট ক্যালডারব্যাঙ্ক
রবার্ট ক্যালডারব্যাঙ্ক ডিউক বিশ্ববিদ্যালয় এর কম্পিউটার বিজ্ঞান, তড়িৎ প্রকৌশল এবং গণিতের অধ্যাপক। তিনি ওয়ারউইক বিশ্ববিদ্যালয় থেকে ১৯৭৫ সালে বিএসসি, অক্সফোর্ড বিশ্ববিদ্যালয় থেকে ১৯৭৬ সালে এমএসসি এবং ক্যালিফোর্নিয়া ইনস্টিটিউট অব টেকনোলজি থেকে পিএইচডি ডিগ্রি অর্জন করেন। তিনি ১৯৮০ সালে বেল ল্যাবস এ যোগদান করেন এবং ২০০৩ সালে এটিঅ্যান্ডটি ল্যাবস থেকে অবসর গ্রহণ করেন। তিনি এরপর প্রিন্সটন বিশ্ববিদ্যালয় এ অধ্যাপক হিসেবে যোগদান করেন। তিনি ২০১০ সালে ডিউক বিশ্ববিদ্যালয় এ যোগদান করেন। তিনি ২০১৩ সালে আইইইই রিচার্ড ডব্লিউ হ্যামিং মেডেল এবং ২০১৫ সালে ক্লদ ই শ্যানন অ্যাওয়ার্ড লাভ করেন।
ন্যাশনাল ডিফেন্স কলেজ (বাংলাদেশ)
thumb|250px|ন্যাশনাল ডিফেন্স কলেজের প্রধান ভবন, ঢাকা জাতীয় প্রতিরক্ষা কলেজ বা ন্যাশনাল ডিফেন্স কলেজ ঢাকা মেট্রোপলিটন শহরের মিরপুর সেনানিবাসে অবস্থিত একটি কলেজ। এখানে জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি পড়ানো হয়। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।
ইতিহাস
১৯৯৬ সালের ৭ ডিসেম্বর প্রতিষ্ঠিত হয়। প্রতিরক্ষা বাহিনীর কমান্ড ও স্টাফ কলেজ প্রাঙ্গণে সাময়িকভাবে ১৯৯৯ সালের ১০ জানুয়ারি কলেজটি চালু করা হয়। জাতীয় প্রতিরক্ষা কলেজের বর্তমান অবস্থানের সন্নিকটেই ওই  কলেজটি ছিল। প্রতিরক্ষা কলেজে প্রধানত দুই ধরনের শিক্ষাক্রম রয়েছে। জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি (এএফডব্লিউসি)। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।
সশস্ত্র বাহিনী যুদ্ধ কলেজ
২০০১ সালে জাতীয় প্রতিরক্ষা কলেজের অধীনে সশস্ত্র বাহিনী ওয়ার কলেজ প্রতিষ্ঠিত হয়। এর নেতৃত্বে ন্যাশনাল ডিফেন্স কলেজের প্রধান। সশস্ত্র বাহিনীসহ বেসামরিক কর্মকর্তাগণ জাতীয় প্রতিরক্ষা শিক্ষাক্রমের আওতাভু্ক্ত। প্রতিরক্ষাসহ জাতীয় নিরাপত্তা ব্যবস্থাপনা ও পরিচালনা বিষয়ে সশস্ত্র বাহিনী ও বেসামরিক কর্মকর্তাদের প্রশিক্ষিত করাই এ শিক্ষাক্রমের সার্বিক উদ্দেশ্যে।
রাফিয়া আখতার ডলি
রাফিয়া আখতার ডলি বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রাফিয়া আখতার ডলি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে সংগঠক হিসেবে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালে প্রথম জাতীয় সংসদের মহিলা আসন-৭ থেকে তিনি বাংলাদেশ আওয়ামী লীগের মনোনীত সংসদ সদস্য ছিলেন।
আরমিন মুসা
আরমিন মুসা একজন বাংলাদেশী সঙ্গীত শিল্পী, সঙ্গীত পরিচালক, সুরকার এবং গীতিকার। তিনি এবং তার মা বিশিষ্ট নজরুল সংগীত শিল্পী নাশিদ কামাল যুক্তরাষ্ট্রের সবচেয়ে সম্মানজনক সংগীত পুরস্কার গ্র্যামি পুরস্কারের ৬৫তম আসরে সংগীত অ্যালবাম বিভাগে মনোনীত হয়েছিলেন। উক্ত অ্যালবামে আরমিন মুসার সুর করা এবং তার মা নাশিদ কামালের লেখা "জাগো পিয়া" নামে একটি গান ছিল। বর্তমানে তিনি কোক স্টুডিও বাংলায় কাজ করে যাচ্ছেন।
সঙ্গীতশিক্ষা
আরমিন মুসা পারিবারিকভাবেই সঙ্গীত শিক্ষায় দীক্ষিত। তার মা ডক্টর নাশিদ কামাল বাংলাদেশের একজন বিশিষ্ট নজরুল সংগীত শিল্পী এবং নানা ছিলেন বিচারপতি মোস্তফা কামাল আব্বাসি। মোস্তফা কামালের বাবা কিংবদন্তীতুল্য আব্বাস উদ্দিন আহমেদ ছিলেন লোক সঙ্গীত ও নজরুল সঙ্গীত শিল্পী, সঙ্গীত পরিচালক এবং সুরকার। আরমিন মুসা তার গুরু সুজিত মুস্তাফার কাছ থেকে সঙ্গীত প্রশিক্ষণ গ্রহণ করেন। ২০১৪ সালে বার্কলি কলেজ অফ মিউজিক থেকে সঙ্গীত বিষয়ে স্নাতক সম্পন্ন করেন। বার্কলি কলেজ অফ মিউজিকে থাকার সময় আরমিন মুসা ভারতের বরেণ্য সংগীত শিল্পী এ.আর. রহমানের সামনে পারফর্ম করার সুযোগ পান।
ক্যারিয়ার
আরমিন মুসা খুব অল্প বয়সেই শায়ান চৌধুরী অর্ণব, সাহানা বাজপেয়ী এবং আনুশেহ আনাদিলের মতো সঙ্গীতশিল্পীদের দ্বারা গভীরভাবে অনুপ্রাণিত হয়েছিলেন।
২০০৮ সালে মাত্র চৌদ্দ বছর বয়সে “আয় ঘুম ভাঙ্গাই” অ্যালবাম প্রকাশের মাধ্যমে আরমিন তার গানেরদলের যাত্রা শুরু করেন। এছাড়াও ফুয়াদ আল মুক্তাদিরের এ্যালবাম রি-ইভোলুশ্যানে রাধারমণ দত্তের “ভ্রমর কইও গিয়া” গানের মাধ্যমে তিনি বেশ জনপ্রিয়তা অর্জন করেন ।
বিশ্ব সঙ্গীত এবং ওয়েস্টার্ন ফিউশনের প্রতি তার ব্যাপক অনুরাগ তাকে তার নিজস্ব কোরাস গানের দল তৈরি করতে সাহায্য করেছে। বর্তমানে আরমিন মুসার এই দল কোক স্টুডিও বাংলায় নিয়মিত অংশগ্রহণ করে যাচ্ছে।
মণিকূট
মণিকূট হল অসমের বৈষ্ণব সংস্কৃতির একটি উল্লেখযোগ্য সম্পদ৷ অসমের প্ৰায় প্ৰতিটি গ্রামে নামঘরের সংলগ্ন মণিকূট দেখা যায়৷ নামঘর অথবা কীৰ্তনঘরটি পূর্ব-পশ্চিম মুখে থাকে৷ নামঘরটির পূৰ্ব প্ৰকোষ্ঠের সঙ্গে সাদৃশ্য রেখে মণিকূটটি উত্তর-দক্ষিণ মুখে তৈরি করা হয়৷ এই মণিকূটের মাঝে সিংহাসন বা গুরু আসন স্থাপন করে সেখানে মহাপুরুষ শ্ৰীমন্ত শংকরদেব ও শ্ৰীমন্ত মাধবদেবের কীৰ্তন-দশম, ঘোষা ও রত্নাবলীর যেকোনো একটি পুঁথি সযত্নে স্থাপন করা হয়৷ মণিকূট শব্দের মূলগত অৰ্থ হ’ল রত্ন সজ্জিত ঘর। মণিকূটগুলি সাধারণত দু'চালা৷ বরপেটা সত্ৰের মণিকূটটি চারচালা৷ চালগুলি ভাঁজযুক্ত এবং দেখতে বৰ্তুলাকার৷ সেজন্য একে বলা হয় ভাঁজঘর। প্ৰত্নতাত্ত্বিক রাজমোহন নাথ বৌদ্ধ গ্ৰন্থে উল্লিখিত বাঙ্গলার গৃহ থেকে ভাঁজঘর শব্দটি এসেছে বলে সাব্যস্ত করেছেন৷ মণিকূটটি দেখতে দেবগৃহের শিখরের মত জমকালো না হলেও এর একটা নিজস্ব বৈশিষ্ট আছে৷ অসমের একস্থান থেকে অন্যস্থানে ছড়িয়ে থাকা অগণিত নামঘর ও মণিকূটসমূহ নিয়ে শংকরীয় সংস্কৃতি আজও জীবন্ত ও গতিশীল হয়ে আছে ৷
জাভা (দ্ব্যর্থতা নিরসন)
জাভা শব্দটি নিম্নের বিভিন্ন ক্ষেত্রে ব্যবহৃত হয়ে থাকেঃ
বিদ্যানগর
বিদ্যানগর হল ভারতের পশ্চিমবঙ্গ রাজ্যের দক্ষিণ  চব্বিশ পরগণা জেলার আলিপুর সদর মহকুমার বিষ্ণুপুর থানার অন্তর্গত বিষ্ণুপুর ২ সমষ্টি উন্নয়ন ব্লকে অবস্থিত কয়েকটি শিক্ষাঙ্গণ ও শিক্ষা প্রতিষ্ঠানের পরিসর বা এলাকা যা পূর্বতন চড়াশ্যামদাস ও আশেপাশের চন্দনদহ ও মৌখালির কিছু অংশে বিস্তৃত।
এলাকা অবলোকন
আলিপুর সদর মহকুমা দক্ষিণ চব্বিশ পরগণা জেলার সবচেয়ে নগরায়িত অংশ। জনসংখ্যার ৫৯.৮৫% শহরে বাস করে এবং ৪০.১৫% গ্রামীণ এলাকায় বাস করে। মহকুমাটির দক্ষিণ অংশে (পাশাপাশে মানচিত্রে দেখানো হয়েছে) পনেরটি জনগণনা নগর রয়েছে । সমগ্র জেলাটি গাঙ্গেয় ব -দ্বীপে অবস্থিত এবং মহকুমা, হুগলি নদীর পূর্ব তীরে, শিল্প বিকাশ সহ একটি পলল প্রসারিত। দ্রষ্টব্য: মানচিত্রটি উপবিভাগের কিছু উল্লেখযোগ্য স্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রে লিঙ্ক করা হয়েছে৷
অবস্থান ও নামকরণ
বিদ্যানগরের অবস্থানের অক্ষাংশ ও দ্রাঘিমাংশ হলো ২২°২৩′১১″ উত্তর ৮৮°১৪′১৪″ পূর্ব। এ অবস্থিত । সমুদ্র সমতল হতে এর গড় উচ্চতা হল ৯ মিটার (৩০ ফুট)।
২০১১ সালের আদমশুমারি অনুসারে  'বিদ্যানগর'কে আলাদা স্থান হিসেবে চিহ্নিত করা হয়নি। তবে জেলা আদমশুমারি হ্যান্ডবুকে এই অংশকে বিষ্ণুপুর ২ সমষ্টি উন্নয়ন ব্লকেরমানচিত্র অনুসারে,  'চন্দনদহ' ও  'মৌখালি'র একটি অংশ হতে পারে। বিশ শতকের মাঝামাঝি সময়ে স্থানীয় চড়াশ্যামদাস গ্রামের দূরদর্শী সমাজসেবী ও শিক্ষাব্রতী স্বর্গত ধীরেন্দ্রনাথ বেরার উদ্যোগে বেশ কয়েকটি শিক্ষা প্রতিষ্ঠান এই স্থানে গড়ে ওঠে এবং সেগুলিকে কেন্দ্র করে বিদ্যানগর নামটির আবির্ভাব ঘটে।।
পরিবহন
গ্রামটির উপর দিয়ে প্রসারিত 'নিবারণ দত্ত রোড' জাতীয় মহাসড়ক ১২ আমতলায় মিলিত হয়েছে। আমতলা হতে দূরত্ব ৫ কিলোমিটার।
স্বাস্থ্যসেবা
৫০ শয্যা বিশিষ্ট আমতলা গ্রামীণ হাসপাতাল বিষ্ণুপুর ২ সমষ্টি উন্নয়ন ব্লকের আমতলায় অবস্থিত। বেসরকারি ক্ষেত্রের কয়েকটি নার্সিংহোম সন্নিহিত অংশে অবস্থিত।
দুর্গাপুর রেলওয়ে স্টেশন
দুর্গাপুর রেল স্টেশন হল দুর্গাপুর মহানগরীর প্রধান রেল স্টেশন। এটি বর্ধমান-আসানসোল রেলপথে অবস্থিত। এটি বর্তমানে ভারতের একটি আদর্শ বা মডেল স্টেশন হিসাবে ঘোষিত হয়। এই স্টেশন পশ্চিমবঙ্গের পশ্চিম বর্ধমান জেলায় অবস্থিত। এই স্টেশন দুর্গাপুর শহর ও পার্শবর্তী শিল্প এলাকার রেল পরিসেবা প্রদান করে।
"দুর্গাপুর এবং হাওড়া (১৭১ কিলোমিটার মেইন লাইন হয়ে বা ১৫৪ কিমি কর্ড লাইন হয়ে) এর মধ্যবর্তী পুরো বেল্ট এবং ধানবাদ ও তার ওপারের সমস্ত পথ শিল্পাঞ্চল।
ইতিহাস
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।
পীরগাছা হাফেজিয়া মাদ্রাসা
পীরগাছা হাফেজিয়া মাদ্রাসা ১৯৯৬ সালে প্রতিষ্ঠিত একটি কেন্দ্রীয় শিক্ষাপ্রতিষ্ঠান।মানুষ কে দ্বীন শিক্ষায় শিক্ষিত করার উদ্দেশ্যে মাদ্রাসাটি প্রতিষ্ঠিত হয়।মুলত মাদ্রাসাটি তিন ইউনিয়ন এবং ২ উপজেলার সীমান্তে অবস্থিত বলে একে কেন্দ্রীয় মাদ্রাসা বলা হয়ে থাকে।এর দিক্ষনে পীরগাছা জামে মসজিদ পূর্বে পীরগাছা প্রাথমিক বিদ্যালয় অবস্থিত।
অবস্থান
এটি বগুড়া শহর থেকে উত্তরে ১২ কি.মি. দূরে অবস্থিত।এটি ২ টি উপজেলা (বগুড়া সদর এবং গাবতলী উপজেলা) এবং ৩ টি ( লাহিড়ীপাড়া,কাগঈল এবং সোনারায়) ইউনিয়নের কেন্দ্রে অবস্থিত।
ডগ বলিঙ্গার
ডগলাস আরউইন বলিঙ্গার (জন্ম ২৪ জুলাই ১৯৮১) সিডনির বকহাম হিলস এলাকায় জন্মগ্রহণকারী পেশাদার ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ডগ বলিঙ্গার প্রথম-শ্রেণীর কাউন্টি ক্রিকেটে কেন্টের পক্ষে খেলছেন। তিনি মূলতঃ বামহাতি ফাস্ট বোলার। পাশাপাশি বামহাতে ব্যাটিংয়েও তিনি পারদর্শী।
ব্যক্তিগত জীবনে বিবাহিত ডগ বলিঙ্গার ১১ এপ্রিল, ২০০৮ তারিখে ওলংঅংয়ে টিগ্যান সাদারল্যান্ডকে বিয়ে করেন। এ দম্পতির স্কাই নাম্নী এক কন্যা রয়েছে।
প্রারম্ভিক জীবন
২০০২-০৩ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে তার অভিষেক ঘটে। ২০০৪-০৫ মৌসুমে অনুষ্ঠিত আইএনজি কাপের খেলায় সাউথ অস্ট্রেলিয়ার বিপক্ষে হ্যাট্রিক করেন। এ ইনিংসের পর ২০ খেলায় ২৮.৩২ গড়ে ২৭ উইকেট নিলে অস্ট্রেলীয় নির্বাচকমণ্ডলী ভারতে অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য ৩০-সদস্যের প্রাথমিক তালিকায় তাকে অন্তর্ভুক্ত করেন।
আন্তর্জাতিক ক্রিকেট
১ মে, ২০০৯ তারিখে আবুধাবির শেখ জায়েদ স্টেডিয়ামে পাকিস্তানের বিপক্ষে প্রথমবারের মতো পাঁচ উইকেট লাভ করেন। ৩৫ রানে ৫ উইকেট নিয়ে খেলায় তিনি ম্যান অব দ্য ম্যাচের পুরস্কার পান। গৌহাটিতে ভারতের বিপক্ষে ৬ষ্ঠ ওডিআইয়ে চার উইকেট নিয়েও তিনি এ সম্মাননা লাভের অধিকারী হন। ৩ জানুয়ারি, ২০০৯ তারিখে সিডনি ক্রিকেট গ্রাউন্ডে সফরকারী দক্ষিণ আফ্রিকা দলের বিপক্ষে তৃতীয় টেস্টে তার অভিষেক ঘটে।
আন্তর্জাতিক ক্রিকেটে আসা-যাওয়ার পাল্লায় পড়ে নভেম্বর-ডিসেম্বর, ২০০৯ সালে তিনি পুনরায় প্রথম একাদশে অন্তর্ভুক্ত হন। দলের শীর্ষস্থানীয় বোলার বেন হিলফেনহফ ও পিটার সিডলের আঘাতপ্রাপ্তিই এর প্রধান কারণ। অ্যাডিলেডে সফরকারী ওয়েস্ট ইন্ডিজের বিপক্ষে পাঁচ উইকেট পান। এ ধারাবাহিকতা অক্ষুণ্ন রেখে তৃতীয় ও চূড়ান্ত টেস্টে প্রথম ইনিংসে তার নিজস্ব সেরা ৫/৭০সহ খেলায় ৮/১৪১ পান। ২১ জানুয়ারি, ২০১১ তারিখে হোবার্টে ইংল্যান্ডের বিরুদ্ধে অনুষ্ঠিত ওডিআইয়ে নিজস্ব সর্বোচ্চ ৩০ রান করেন। নবম উইকেটে শন মার্শের সাথে রেকর্ডসংখ্যক রান করেন। বোলিংয়ে নেমে ৪/২৮ লাভ করেন ও দলকে ৪৬ রানের জয় এনে দেন। ২০১১ সালের ক্রিকেট বিশ্বকাপে গোড়ালিতে আঘাতপ্রাপ্তির কারণে অংশ নিতে পারেননি ও দেশে ফিরে আসতে বাধ্য হন।
উডি গাথরি
উড্রো উইলসন গাথরি (জুলাই ১৪, ১৯১২ - অক্টোবর ১, ১৯৬৭) ছিলেন আমেরিকান গায়ক-গীতিকার, আমেরিকান লোক সঙ্গীতাঙ্গের সবচেয়ে উল্লেখযোগ্য ব্যক্তি। তার গান, যেমন "এই জমি আপনার জমি", রাজনৈতিক ও সঙ্গীত এর মাধ্যমে প্রজন্মকে অনুপ্রাণিত করেছে। তিনি কয়েকটি রাজনৈতিক, লৌকিক,এবং বাচ্চাদের গান রচনা করেছিলেন, পালাগান এবং সহসা কৃত কাজ সহ। ধুলো ঝড় ও ডাস্ট বোল বোল্যাডস  সম্পর্কে তার গান  অ্যালবামটি মোজো পত্রিকার ১০০ টি রেকর্ডস তালিকায় অন্তর্ভুক্ত হয়, যা সঙ্গীত বিশ্বের এক বিশাল পরিবর্তন ঘটায়।  তার রেকর্ডকৃত অনেক গান লাইব্রেরী অব কংগ্রেসে সংরক্ষিত আছে। বব ডিলান, ফিল ওচস, জনি ক্যাশ, ব্রুস স্প্রিংস্টিন, রবার্ট হান্টার, হ্যারি চ্যাপিন, জন ম্যালেনক্যাম্প, পিট সিগার, অ্যান্ডি ইরিভাইন, জো স্ট্রামার, বিলি ব্র্যাগ, জেরি গার্সিয়া, জে ফারার, বব ওয়েইর, জেফ টেডি, বব চাইল্ডস, স্যামি ওয়াকার, টম প্যাকসটন, এজেজে, ব্রায়ান ফেলন এবং সিকটো রদ্রিগেজ গথ্রিকে একটি বড় প্রভাব হিসাবে স্বীকার করেছেন। তিনি প্রায়ই তার গীটার দিয়ে "এই মেশিনটি ফ্যাসিস্টদের হত্যা করে" স্লোগান দিতেন।
গাথরিকে ১৪ বছর বয়সে মধ্যবিত্ত শ্রেণীর পিতামাতা দ্বারা ওকেমাহ, ওকলাহোমাতে আনা হয়েছিল, যখন তার মা মেরিকে হান্টিংটন রোগের কারণে হাসপাতালে ভর্তি করা হয়েছিল, এটি একটি মারাত্মক বংশগত স্নায়ুবিরোধী ব্যাধি। তার বাবা ব্যর্থ আবাসন ঋণ পরিশোধের জন্য, পাম্পা, টেক্সাস চলে আসে। তার প্রথম ত্রিশ বছর বয়সে, গাথরি তার পিতামাতার বন্ধুদের কাছ থেকে লোক এবং বাউল গান শিখেছিলেন। ১৯ বছর বয়সে তিনি বিয়ে করেন, কিন্তু ধুলো ঝড়ের সময় তিনি তার স্ত্রী এবং তিন সন্তান কে রেখে চাকরির জন্য হাজার হাজার ওকিদের সাথে যোগ দেন যারা ক্যালিফোর্নিয়াতে চাকরির খোঁজে মাইগ্রেট করেছিল। তিনি লস এঞ্জেলেস রেডিও স্টেশন কেএফভিডি-তে কাজ করেছিলেন ও পাহাড়ী সঙ্গীত থেকে কিছু খ্যাতি অর্জন করেছিলেন; উইল গিরিন এবং জন স্টেইনব্যাকের সঙ্গে তিনি বন্ধুত্ব তৈরি করেছিলেন এবং মে,১৯৩৯ থেকে জানুয়ারি,১৯৪০ পর্যন্ত কমিউনিস্ট সংবাদপত্র পিপলস ওয়ার্ল্ডের জন্য কলাম লিখেছিলেন।
সারা জীবন জুড়ে, গাথরি মার্কিন কমিউনিস্ট গ্রুপের সাথে যুক্ত ছিলেন, যদিও তিনি ব্যক্তিগত ভাবে কোথায় উপস্থিত ছিলেন না। দ্বিতীয় বিশ্বযুদ্ধের প্রাদুর্ভাব এবং অ-আগ্রাসন চুক্তির সাথে সোভিয়েত ইউনিয়ন(বর্তমানে রাশিয়া) ১৯৩৯ সালে জার্মানির সাথে স্বাক্ষরিত হয়েছিল, কেএফভিডি রেডিওগুলির মালিকরা তখন গাথরির কমিউনিস্টদের প্রতি সহানুভূতিশীল ছিল না। তিনি  শেষ পর্যন্ত স্টেশন ছেড়ে চলে যান, যেখানে ১৯৩০  এর দশকে তার অভিজ্ঞতাগুলির উপর ভিত্তি করে তিনি ১৯৪০ এর অ্যালবাম ডাস্ট বোল বোল্যাডস লিখেছিলেন এবং রেকর্ড করেছিলেন, যার ফলে তিনি "ডাস্ট বোল ট্রাউডোরা" উপনামটি অর্জন করেছিলেন। ১৯৪০ সালের ফেব্রুয়ারিতে তিনি তার সবচেয়ে বিখ্যাত গান "এই জমি আপনার জমি" লিখেছিলেন। তিনি বলেন, রেডিওতে ইর্ভিং বার্লিনের "ঈশ্বর অভিষিক্ত আমেরিকা" বলতে তার যা অনুভব হয়েছিল সেটির প্রতিক্রিয়া এটি।
গাথরি তিনবার বিয়ে করেছিলেন এবং আট সন্তানের জন্ম দিয়েছিলেন। তার পুত্র আরলো গাথরি জাতীয় সঙ্গীতশিল্পী হিসেবে পরিচিত হয়ে ওঠে। হান্টিংটন রোগের জটিলতা কারণে ১৯৬৭ সালে গাথরি মারা যান। তার প্রথম দুই মেয়েও এই রোগে মারা গেছেন। তার পরবর্তী বছরগুলিতে, তার অসুস্থতার সত্ত্বেও, গাথরি লোক আন্দোলনে একটি চরিত্র হিসেবে কাজ করেছিলেন, নতুন রাউন্ডলিন্সের প্রজন্মকে অনুপ্রেরণা প্রদান করেছিলেন, যার মধ্যে রয়েছে র্যাম্বলিনের জ্যাক ইলিয়ট এবং বব ডিলান।
শিবের বিয়ে
শিবের বিয়ে নবদ্বীপের একটি আঞ্চলিক উৎসব। বাংলার শৈব সংস্কৃতি মেনে অনেক উৎসব প্রচলিত। তাদের মধ্যে নবদ্বীপের শিবের বিয়ে একক ও স্বতন্ত্র ধারা বহন করে চলছে। চৈত্র মাসে বাসন্তী পুজোর শেষ দিন অর্থাৎ দশমীর পরদিন ভোররাতে শিবের বিয়ে অনুষ্ঠিত হয়।
চোখ ধাঁধানো শোভাযাত্রার মাধ্যমে নানা রাস্তা ঘুরে শিব ও পার্বতীকে চতুর্দলায় সাজিয়ে পোড়ামাতলায় নিয়ে আসা হয়। এই অনুষ্ঠানটিকে বিশেষজ্ঞগণ সমাজের উচ্চ শ্রেণী ও নিম্ন শ্রেণীর মিলন বলে মনে করেন। শিব এখানে নিম্ন শ্রেণী ও পার্বতী উচ্চ বংশীয় কন্যা। এবং এই বিয়ে সামাজিক মিলনের বহিঃপ্রকাশ।
প্রাচীনত্ব
বাংলায় শৈব ধর্মের শিকড় অনেক গভীরে। সামান্য কিছু বৈদিক প্রভাব ছাড়া বাংলার সংস্কৃতি মূলত বৈদিক পূর্ববর্তী সংস্কৃতিতে সম্পৃক্ত। তেমনই শৈব ধর্ম একটি অবৈদিক বা বেদ পূর্ববর্তী যুগের সংস্কৃতি। বঙ্গদেশে প্রচলিত শৈব ধর্মীয় অনুষ্ঠান গুলির মধ্যে গাজন, চরক, শিবের বিয়ে, শিবরাত্রি বিশেষভাবে উল্লেখ্য। এদের মধ্যে শিবের বিয়ে একটি বিশেষ উৎসব। নবদ্বীপের এই উৎসবের প্রাচীনত্ব বিশ্লেষণ করতে গিয়ে বিশেষজ্ঞগণ এটিকে অন্তত ৫০০ থেকে ৬০০ বছরের প্রাচীন উৎসব বলে মনে করেন। তবে নবদ্বীপ খুবই বন্যা প্রবণ একটি অঞ্চল হওয়ায় অত পুরোনো পুঁথিপত্রের মাধ্যমে সঠিক বয়স নির্ণয় করা সম্ভব হয় নি। তবে বিভিন্ন সূত্র থেকে বিশেষকগণ এটিকে সাড়ে তিনশ বছরের প্রাচীন উৎসব বলে চিহ্নিত করেছেন।
বাসন্তী পূজা ও শিবের বিয়ে
সমগ্র বঙ্গদেশের ন্যায় নবদ্বীপেও বাংলা দিনপঞ্জি অনুযায়ী চৈত্র মাসের শুক্ল ষষ্ঠি,সপ্তমী,অষ্টমী, নবমী ও বিজয়া দশমী তিথি মেনে সাড়ম্বরে পাঁচদিন বাসন্তী দুর্গা পুজো অনুষ্ঠিত হয়। কিন্তু, নবদ্বীপের বাসন্তী পুজোয় অতিরিক্ত সংযোজন হলো এই শিবের বিয়ের অনুষ্ঠান। বাসন্তী পুজোর শেষ দিনে অনুষ্ঠিত হয় শিবের বিয়ের অনুষ্ঠানটি। বাসন্তী পুজো সমাপ্ত হলে, পাঁচ দিন ধরে অনুষ্ঠিত হওয়া বাসন্তী পুজোর সুসজ্জিত মহিষাসুরমর্দিনী প্রতিমার সাথে নবদ্বীপের মন্দিরে অধিষ্ঠিত শিবের বিবাহ সম্পন্ন হয়। বাসন্তী পুজোর ভোরে শিবের মুখোশ তৈরি করে সেটিকে চতুর্দলায় সাজিয়ে নিয়ে বর সাজানো হয়। অন্যদিকে দুর্গা ঠাকুরকে (বাসন্তী ঠাকুরকে) দোলায় সাজিয়ে শহরের বিভিন্ন প্রান্ত ঘুরে অবশেষে পোড়ামা তলায় নিয়ে আসা হয়। সেখানে বাঙালি হিন্দু বিবাহ রীতি মেনে শিব ও মহিষাসুরমর্দিনী দুর্গার বিয়ে দেওয়া হয়। সাতপাকে ঘোরা থেকে শুরু করে মালা বদল জলসাজ সবই হয়। এর পর আতশবাজির বাজির প্রদর্শনীর অনুষ্ঠান করা হয়।
বিয়ের যৌতুক
এই বিয়েতে নানা উপহারের ব্যবস্থাও করা হয়। শহরের বিশিষ্ঠ ব্যবসায়ীরা তাদের দোকানের শ্রেষ্ঠ সামগ্ৰী এই বিয়ের যৌতুক হিসাবের দেন। খাট বিছানা আলমারী থেকে শুরু করে সাইকেল বাইক সবই দেওয়া হয়।
সংস্কৃত গবেষক শুভেন্দুকুমার সিদ্ধান্ত বলেন, পোড়ামাতলায় বিশাল মঞ্চ বাধা হত। সেখানে সাজানো হত শহরের বড় বড় দোকানের পোশাক থেকে আসবাব, সাইকেল থেকে কাঁসা-পিতলের বাসনপত্র। যেন বিয়েতে শিবকে দেওয়া হয়েছে। থাকত বড় ঝুড়িতে লুচি আর মিষ্টি। বর যাত্রী পোড়ামাতলায় পৌঁছনোর পরেই তা সকলকে দেওয়া হত।
বিয়ের ভোজন
নবদ্বীপ শহরের বিশিষ্ঠ ব্যক্তিরা বিয়ের পর আগত দর্শনার্থীদের জন্য খাওয়ানোর ব্যবস্থাও করেন। লুচি-আলুদম, মিষ্টি, খিচুড়ি ইত্যাদি খাওয়ানো হয়। আজও এই প্রাচীন ধারা একই ভাবে পালিত হচ্ছে।
কয়েকটি বিশেষ বিয়ের আয়োজন
নবদ্বীপের সাতটি নোরাকৃতি বৌদ্ধ ধারার শিবের মধ্যেই এই বিয়ের প্রচলন আছে। তারা হলো বুড়োশিব, যোগনাথ, বালকনাথ, দন্ডপাণি শিব,নন্দী পাড়ার পলকেশ্বর, দেয়াড়াপাড়ার আলোকনাথ, বৌবাজারের বানেশ্বর। আগে বাসন্তীপুজোর দশমীর ভোরে বুড়োশিব আর যোগনাথ শিবের জোড়া বিয়ের আয়োজন হতো। সত্তরের দশক থেকে উৎসবে কিছুটা ভাঁটা পড়ে। জাঁকজমক কমে, বুড়োশিব ছাড়া অনেক শিবেরই বিয়ে বন্ধ হয়ে যায়। তবে আবার এই উৎসব চেনা আঙ্গিকে ফিরেছে। পুরাতত্ত্ব পরিষদের শান্তিরঞ্জন দেব বলেন, সে কালে একেক জন ধনী মানুষ এক একটি শিবের পৃষ্ঠপোষক ছিলেন। তাদের সামর্থ্য অনুযায়ীই পোলাও, খিচুড়ির ভোজ হত।
লোকসংস্কৃতি ও মৃৎশিল্প
শিবের মুখোশ নবদ্বীপের এই লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোশ তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরনের মূর্তি তৈরি করেন।
সময়ের কাছে
সময়ের কাছে সূর্যোদয় দে রচিত ও পরিচালিত ২০১৮ সালের বাংলা স্বল্পদৈর্ঘ্য চলচ্চিত্র। ছবিটি বুদ্ধদেব দাশগুপ্তের ১৯৬৮ সালের একটি বাংলা উপন্যাস অবলম্বনে নির্মিত হয়েছিল। ছবিটি কলকাতা আন্তর্জাতিক চলচ্চিত্র উৎসবে দেখানো হয়েছিল। টিওআই-এর উপর পর্যালোচনা করে ছবিটিকে ৪.৫ / ৫ রেটিং দেওয়া হয়েছিল এবং "কুসংস্কারমূলক বিশ্বাস এবং সামাজিক কলঙ্কের বিরুদ্ধে একটি সাহসী চলচ্চিত্র" হিসাবে প্রশংসিত হয়েছিল। ছবিটি সত্যজিৎ রায় পুরষ্কারের জন্য মনোনীত হয়েছিল।
ভিলওয়াড়া জেলা
ভিলওয়াড়া জেলা উত্তর ভারতের রাজস্থান রাজ্যের একটি জেলা। ভিলওয়াড়া শহরটি জেলা সদর। ভিলওয়াড়া জেলা আজমির বিভাগের একটি অংশ।
জনসংখ্যার উপাত্ত
২০১১ সালের আদমশুমারি অনুসারে ভিলওয়াড়া জেলার জনসংখ্যা ২,৪১০,৪৫৯ জন, যা কুয়েত বা মার্কিন যুক্তরাষ্ট্রের নিউ মেক্সিকো রাজ্যের সমান। এটি জনসংখ্যার হিসাবে ভারতে ১৮৪ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২৩০ জন (৬০০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৯.৭% ছিল।  ভিলওয়াড়া জেলার লিঙ্গ অনুপাত রয়েছে ১,০০০ জন পুরুষ প্রতি ৯৬৯ জন মহিলা এবং শিক্ষার হার ৬২.৭১%।
জেলার শহর/গ্রামীণ জনসংখ্যা
২০১১ সালের আদম শুমারির জন্য ভিলওয়াড়া জেলার মোট জনসংখ্যার মধ্যে ২১.২৮ শতাংশ জেলার নগর অঞ্চলে বাস করে। শহরে মোট ৫১২,৬৫৪ জন লোক বাস করেন, যার মধ্যে পুরুষ ২৬৫,৩৫৮ এবং মহিলা ২৪৭,২৯৬ জন । ২০১১ সালের আদমশুমারির তথ্য অনুসারে ভিলওয়াড়া জেলার নগর অঞ্চলে লিঙ্গ অনুপাত ৯৩২। একইভাবে ২০১১ সালের আদমশুমারিতে ভিলওয়াড়া জেলায় শিশু লিঙ্গের অনুপাত ছিল ৯০৪। শহরাঞ্চলে শিশুর জনসংখ্যা (০- ৬) ছিল ৬৭,৫৫১ জন, এর মধ্যে পুরুষ ও মহিলা ছিলেন ৩৫,৪৭৭জন এবং ৩২,০৭৪4 জন। এই ভিলওয়াড়া জেলার শিশুসংখ্যা সংখ্যা মোট শহুরে জনসংখ্যার ১৩.৩৭%। ২০১১ সালের আদম শুমারি অনুসারে ভিলওয়াড়া জেলায় গড় সাক্ষরতার হার ৮০.৭০%, এর মধ্যে পুরুষ এবং মহিলার সাক্ষরতার হার যথাক্রমে ৮৯.০৪ % এবং ৭১.৭৯%। প্রকৃত সংখ্যায় ৩৫৯,১৮৯ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১১৪,৬৮৭ জন এবং ১৫৪,৫০২ জন।
২০১১ সালের আদমশুমারি অনুসারে সাক্ষরতার জেলার ৭৮.৭২% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৮৯৫,৮৬৯ জন, যার মধ্যে পুরুষ এবং মহিলা যথাক্রমে ৯৫৫,৩৭৮ জন এবং ৯৪০,৪৯১ জন। ভিলওয়াড়া জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৮৪ জন মহিলা। যদি ভিলওয়াড়া জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯৩৩ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ২৯৪,১৩২ জন, যার মধ্যে পুরুষ ১৫২,১৪০ জন এবং মহিলা ১৪১,৯৯২ জন। ভিলওয়াড়া জেলার মোট পল্লী জনসংখ্যার ১৫.৯২% শিশু। ২০১১ সালের আদম শুমারি অনুসারে ভিলওয়াড়া জেলার গ্রামীণ অঞ্চলে সাক্ষরতার হার ৫৬.০০%।
খুলনা সিটি কর্পোরেশনের মেয়র
১৯৯০ সালের ৬ আগস্ট খুলনা সিটি কর্পোরেশনে উন্নীত হয়। এরপূর্বে ১৮৮৪ সালের ১২ ডিসেম্বর প্রথমে পৌরসভা এবং ১৯৮৪ সালের ১২ ডিসেম্বর মিউনিসিপ্যাল করর্পোরেশনে উন্নীত হয়। কাজী আমিনুল হক শহরের প্রথম প্রশাসক হিসেবে নিয়োগ পান। ১৯৯৪ সালে প্রথম মেয়র নির্বাচন অনুষ্ঠিত হয় এবং নির্বাচনে শেখ তৈয়বুর রহমান নাগরিকদের সরাসরি ভোটে মেয়র হিসেবে বিজয়ী হন। ২০১৮ সালের ১৫ মে সর্বশেষ নির্বাচন অনুষ্ঠিত হয়। সিটি কর্পোরেশনে উন্নীত হওয়ার পূর্বে বিভিন্ন সময় চেয়ারম্যান ও প্রশাসকগণ নারায়ণঞ্জ পৌরসভা প্রধান হিসেবে দায়িত্ব পালন করেছেন।
বাংলাদেশের সিটি কর্পোরেশন আইনে মেয়রদের পদমর্যাদার বিষয়ে কিছু বলা নেই। বিভিন্ন সময় সরকার কর্তৃক বিভিন্ন মেয়রের পদমর্যাদা নির্ধারিত হয়। ২০১৯ সালের মে মাসে সরকার কর্তৃক খুসিক মেয়রকে প্রতিমন্ত্রীর পদর্মযাদা দেওয়া হয়।
লবেশ্বর শিব মন্দির
লবেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে সন্নিকটে অবস্থিত একটি হিন্দু মন্দির। বেলেপাথরের এই মন্দিরটি ভগ্নদশা দৃষ্ট হয়, যার মধ্যে অন্যতম হচ্ছে ছাদের ফাটল চুইয়ে উপাসনা কক্ষে বৃষ্টির পানির প্রবেশ।
ব্রংকাইটিস
ব্রংকাইটিস (bronchitis)শ্বাসনালীর ভিতরে আবৃত ঝিল্লিতে ব্যাক্টেরিয়ার সংক্রমণকে ব্রংকাইটিস বলে। ব্যাক্টেরিয়ার আক্রমনে ঝিল্লিগাত্রে প্রদাহ হয়। অস্বাস্থ্যকর পরিবেশে,স্যাঁতস্যাতে ধুলিকনা মিশ্রিত আবহাওয়া,ঠান্ডা লাগা ও ধূমপান থেকে এই রোগ হতে পারে। সাধারণত শিশু ও বয়স্ক ব্যক্তিরা এই রোগে বেশি ভোগে।একবার ব্রংকাইটিস হলে বারবার হওয়ার সম্ভাবনা থাকে। ধুম্পান,অস্বাস্থ্যকর পরিবেশকে এই রোগের কারণ হিসেবে গণ্য করা হয়।যেমনঃ কলকারখানার ধুলাবালি ও ধোয়াময় পরিবেশ।
কারণ
অস্বাস্থ্যকর পরিবেশে,স্যাঁতস্যাতে ধুলিকনা মিশ্রিত আবহাওয়া,ঠান্ডা লাগা ও ধুম্পান থেকে এই রোগ হয়ে থাকে। ধূমপান,অস্বাস্থ্যকর পরিবেশকে এই রোগের কারণ হিসেবে গণ্য করা হয়।
মাথাভাঙ্গা মহকুমা
মাথাভাঙ্গা মহকুমা ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। শহরের এলাকা ছাড়া মাথাভাঙ্গা ৩টি সমষ্টি উন্নয়ন ব্লক নিয়ে গঠিত। যথা-১) শীতলকুচি সমষ্টি উন্নয়ন ব্লক ২)মাথাভাঙ্গা ১ সমষ্টি উন্নয়ন ব্লক, ৩)মাথাভাঙ্গা ২ সমষ্টি উন্নয়ন ব্লক। এছাড়া ২৮টি গ্রামপঞ্চায়েত নিয়ে মাথাভাঙ্গা মহকুমা গঠিত। মাথাভাঙ্গাতে এর সদর দফতর রয়েছে।
এলাকা
মাথাভাঙ্গা মহকুমাতে মাথাভাঙ্গা পৌরসভা ছাড়া আরো ৩টি সমষ্টি উন্নয়ন ব্লক আছে। যেমন শীতলকুচি সমষ্টি উন্নয়ন ব্লক, মাথাভাঙ্গা-১ সমষ্টি উন্নয়ন ব্লক এবং মাথাভাঙ্গা-২ সমষ্টি উন্নয়ন ব্লক।
শীতলকুচি সমষ্টি উন্নয়ন ব্লক
শীতলকুচি সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল শীতলকুচি।
ঢের উমীদ আলী শাহ
ঢের উমীদ আলী শাহ একটি গ্রাম এবং ইউনিয়ন পরিষদ (প্রশাসনিক উপবিভাগ) এবং পাকিস্তানের পাঞ্জাব প্রদেশের মিয়ানওয়ালী জেলার ২৮ টি ইউনিয়নের মধ্যে অন্যতম একটি। এটি মিয়ানওয়ালী তহসিলের 32°49'59N 71°34'28E দ্রাঘিমাংশে এ অবস্থিত।
মাথাভাঙ্গা মহকুমা
মাথাভাঙ্গা-১ সমষ্টি উন্নয়ন ব্লক
মাথাভাঙ্গা-১ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর মাথাভাঙ্গা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।
ঢের উমীদ আলী শাহ
দের উম্মিদ আলী শাহ পাকিস্তানের পাঞ্জাব অঞ্চল এর একটি অন্যতম শহর। পাকিস্তানের রাজধানী ইসলামাবাদ থেকে প্রায় ১০১ মাইল (বা ১৬৩ কিমি) দক্ষিণ-পশ্চিম অবস্থান করছে।
মাথাভাঙ্গা মহকুমা
মাথাভাঙ্গা-২ সমষ্টি উন্নয়ন ব্লক
মাথাভাঙ্গা-২ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর ভোগমারা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।
মাথাভাঙ্গা বিধানসভা কেন্দ্র
মাথাভাঙ্গা পৌরসভা, মাথাভাঙ্গা-২ সমষ্টি উন্নয়ন ব্লক এবং মাথাভাঙ্গা-১ সমষ্টি উন্নয়ন ব্লকের হাজরাহাট-১, হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙ্গা বিধানসভা কেন্দ্র।
শীতলকুচি বিধানসভা কেন্দ্র
মাথাভাঙ্গা-১ সমষ্টি উন্নয়ন ব্লকের অন্য ৭টি গ্রামপঞ্চায়েত যেমন বৈরাগীরহাট, কুরসামারী, শিখরপুর, গোপালপুর, জর্পটকি, নাহারহাট ও কেদারহাট নিয়ে গঠিত শীতলকুচি বিধানসভা কেন্দ্র।
দ্য বয়েজ ফ্রম সাইরাকিউস (চলচ্চিত্র)
দ্য বয়েজ ফ্রম সাইরাকিউস (ইংরেজি: The Boys from Syracuse; অনুবাদ: সাইরাকিউসের ছেলেরা) হল ১৯৪০ সালে মুক্তিপ্রাপ্ত এবং এ. এডওয়ার্ড সাদারল্যান্ড পরিচালিত একটি মার্কিন মিউজিক্যাল চলচ্চিত্র। ছবিটি নির্মিত হয় রিচার্ড রজার্স ও লরেঞ্জ হার্ট নির্মিত ও মঞ্চস্থ একটি মিউজিক্যাল অবলম্বনে, যেটি আবার নির্মিত হয়েছিল উইলিয়াম শেকসপিয়র রচিত নাটক দ্য কমেডি অফ এররস অবলম্বনে। ছবিটি দু’টি অ্যাকাডেমি পুরস্কারের জন্য মনোনীত হয়েছিল; একটি শ্রেষ্ঠ ভিজুয়াল এফেক্টস (জন পি. ফাল্টন, বার্নার্ড বি. ব্রাউন, জো ল্যাপিস) এবং অপরটি শ্রেষ্ঠ প্রোডাকশন ডিজাইন (জ্যাক ওটারসন) বিভাগে।
প্রতিক্রিয়া
সমালোচকেরা এই ছবিটি সম্পর্কে মিশ্র প্রতিক্রিয়া ব্যক্ত করেন। দ্য নিউ ইয়র্ক টাইমস পত্রিকার বসলে ক্রোথার ছবিটিকে "পরিচয় বিভ্রান্তি নিয়ে একটি হালকা-চালের গল্প" বলে উল্লেখ করেছিলেন। ভ্যারাইটি পত্রিকা লিখেছিল যে, ছবিটি বিদগ্ধ দর্শকদের অনুপযোগী হলেও ছবির অধিকাংশই অংশই সাধারণ দর্শকদের ক্ষেত্রে উপভোগ্য। হ্যারিসন’স রিপোর্ট পত্রিকাতে ছবিটির হাস্যরস, গান ও প্রণয়দৃশ্যগুলিকে সর্বসাধারণের উপভোগ্য বলেই উল্লেখ করা হয়। ফিল্ম ডেইলি ছবিটিকে পরিপূর্ণ হাস্যরসাত্মক ও পলায়নী প্রবৃত্তিসম্পন্ন বিনোদন বলে উল্লেখ করে। দ্য নিউ ইয়র্কার পত্রিকায় সমালোচনা করার সময় স্যালি বেনসন বলেন, ছবিটি মঞ্চায়িত মিউজিক্যালটির সার্থক চলচ্চিত্রায়ন নয়। তবে তিনি ছবির হাস্যরসাত্মক দিকগুলির প্রশংসাই করেন।
বারিপদা
বারিপদা (Baripada) ভারতের ওড়িশা রাজ্যের ময়ুরভঞ্জ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বারিপদা শহরের জনসংখ্যা হল ৯৪,৯৪৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বারিপদার সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ন্যূনতম উদ্বেগজনক প্রজাতি
thumb|[[আইইউসিএন লাল তালিকা|আইইউসিএন লাল তালিকায় ন্যূনতম উদ্বেগজনক অবস্থা দেখানো হয়েছে।]]
ন্যূনতম উদ্বেগজনক প্রজাতি বলতে আইইউসিএন লাল তালিকায় কোন একটি জীবিত প্রজাতি বা উপপ্রজাতির জন্য সর্বনিম্ন শঙ্কা রয়েছে এমন অবস্থা বোঝায়। যে সকল প্রজাতি বা উপপ্রজাতি আইইউসিএন কর্তৃক মূল্যায়িত হয়েছে কিন্তু অন্য কোন বিভাগের (প্রায়-বিপদগ্রস্ত, সংকটাপন্ন, বিপন্ন, মহাবিপন্ন, বন্য পরিবেশে বিলুপ্ত ও বিলুপ্ত) জন্য মনোনিত করা যায় নি, সে সকল প্রজাতি বা উপপ্রজাতিকে ন্যূনতম উদ্বেগজনক বলে ঘোষণা করা হয়েছে। বিশ্বে ন্যূনতম উদ্বেগজনক প্রজাতির বিস্তৃতি আর সংখ্যা সবচেয়ে বেশি। বিভিন্ন প্রজাতির সাথে সাথে মানুষও ন্যূনতম উদ্বেগজনক প্রজাতি হিসেবে ঘোষিত হয়েছে।
প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের ন্যূনতম উদ্বেগজনক বিভাগের অন্তর্ভুক্ত করা হয়। যেসব প্রজাতি বা উপপ্রজাতি সম্পর্কে এধরনের মূল্যায়ন করা সম্ভব হয় নি, তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়েছে।
২০০১ সালের পূর্বে ন্যূনতম উদ্বেগজনক অবস্থাকে নিম্ন ঝুঁকিগ্রস্ত অবস্থার একটি উপবিভাগ হিসেবে গণ্য করা হত।
আজরা আলী
আজরা আলী বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি সংরক্ষিত মহিলা আসনের সংসদ সদস্য ছিলেন।
সুধাংশু পাণ্ডে
সুধাংশু পাণ্ডে হলেন একজন মডেল এবং বলিউড অভিনেতা। ফ্যাশন মডেলিং কর্মজীবন শুরুর পর, তিনি ২০০০ সালে বলিউডে খিলাড়ি ৪২০ ছবি দিয়ে অভিনয় জীবন শুরু করেন।
মন্টানা মহাসড়ক ৮৭
মন্টানা হাইওয়ে ৮৭ (এম.টি ৮৭) হল একটি প্রাথমিক অবস্থার মহাসড়ক যেটি যুক্তরাষ্ট্রের মন্টানা বিভাগের সাউথওয়েস্টার্ন অঞ্চলে অবস্থিত। এই মহাসড়কটি রেনল্ড পাস এর গ্রাম্য এলাকা দিয়ে গেছে, যেটা সংযোগ স্থাপন করেছে মন্টানা-ইদাহোর সাথে এবং মিশেছে ইউ.এস. রুট ২৮৭(ইউ.এস ২৮৭) তে। এই রুটটি কিছুটা গ্যালাটিন ন্যাশনাল ফরেস্ট এর ভিতর দিয়ে গেছে। ১৯২২ সালে হাইওয়ে সিস্টেমে এম.টি ৮৭’র লোকেশনে একটি নতুন রাস্তা সংযোজন করা হয়, এবং কিছু বছর পরে এটা দুটি এলাকার মধ্যে দ্রুত সংযোগস্থাপনকারী হিসেবে পরিচিতি পায়। ১৯৫৯ সালে এই রুটটি ক্রমান্ময়ে উন্নত হতে থাকে ইউএস ২৮৭ এর ভেঙে যাওয়ার কারণে। ১৯৬৭’র দিকে মহাসড়কের অনেকটাই পুনঃ নির্মাণ করা হয় এটার বর্তমান অবস্থানে।
পথের বিবরণ
এম.টি ৮৭ মন্টানা-ইদাহোর স্টেট লাইন হিসেবে রেনল্ড পাস এর মধ্যে দিয়ে চলে যায়। মহাসড়কটি উত্তরদিকে অগ্রসর হয় এবং গ্যালাটিন ন্যাশনাল ফরেস্ট এর গ্রামে ঢোকার আগে একটি ছোটো রাস্তার সাথে সংযোগ স্থাপন করে। পথটি উত্তর দিকে অগ্রসর হতে হতে বেশকিছু বনের পথের সাথে মিলিত হয় উত্তর-পশ্চিমে বাঁক নেওয়ার আগ পর্যন্ত। পথটি ছোটো একটি খাড়ির পাশে চলতে চলতে বেশ কিছু ছোটো পথের সাথে মিলিত হয়। কিছু বাড়ি অতিক্রম করার পর এটি ম্যাডিসন নদী পার হয়। মহাসড়কটি উত্তর-পশ্চিমে যেতে থাকে তার উত্তরাঞ্চলিয় প্রান্তের দিকে যেখানে এটি ইউ.এস ২৮৭’র সাথে মিলিত হয়।মহাসড়কটি রক্ষনাবেক্ষন করে মন্টানা ডিপার্টমেন্ট অব ট্রান্সপোর্টেশন(এম.ডি.টি) । এম.ডি.টি’র কাজের একটি অংশ হল এই রাস্তা দিয়ে চলাচলকারীর সংখ্যা গণনা করা। এই গণনা করা হয় একটি পরিমাপক ব্যবস্থা দ্বারা যার নাম এন্যুয়াল এভারেজ ডেইলি ট্রাফিক(এ.এ.ডি.টি)।প্রতিদিন কি সংখ্যক যানবাহন এই রাস্তা দিয়ে চলাচল করে এটি তার একটি গণনা পরিসংখ্যান, ২০১১ সালে এই রাস্তায় এ.এ.ডি.টি ৫৮৩ টি যানবাহন গণনা করে । মহাসড়কটির কোনো অংশই ন্যাশনাল হাইওয়ে সিস্টেম (এন.এইচ.এস) এর তালিকায় অন্তভূক্ত নয়। একটি সড়ক যোগাযোগ অবশ্যই দেশের অর্থনীতি, প্রতিরক্ষা ও চলাফেরায় গুরুত্বপূর্ণ অবদান রাখে ।
ইতিহাস
১৯২২ সালের ৯ অক্টোবর মন্টানা স্টেট হাইওয়ে সিস্টেম এম.টি ৮৭ এর অবস্থানে একটি রাস্তা নির্ধারণ করে ।১৯২৪ এর শেষের দিকে, একটি অটো ট্রেইল যেটা ব্যানফ গ্রান্ড ক্যানন রোড নামে পরিচিত,সেটা এম.টি ৮৭ র সঙ্গে চালু হয় ।পরের বছর মহাসড়কটি আবর্জনায় ঢেকে যায় আর এটি গ্রেট হোয়াইট ওয়ে অটো ট্রেইল হিসেবে ব্যানফ গ্রান্ড ক্যানন রোড এর সঙ্গে পরিচিতি পায় ।১৯২৫ থেকে ১৯২৭ সালের মধ্যে দি অটো ট্রেইল নামকরণ মুছে ফেলা হয়।১৯৩৭ সালে মূল মহাসড়কটি বদল করা হয় এম.টি ৮৭ এর উত্তরদিকে এবং এটিকে স্টেট হাইওয়ে ১ হিসেবে নামাঙ্কিত করা হয় । এম.টি ৮৭ এর অবস্থানে একটি রাস্তা থেকে যায় কিন্তু সেটা কোনো গননায় রাখা হয় না।সেই রাস্তাটিও উত্তরে লিওন পর্যন্ত কয়েক মাইল বর্ধিত করা হয় । ১৯৫১ সালে মহাসড়কটি পুনঃনির্মাণ করা হয় এম.টি ৮৭ এর বর্তমান অবস্থানের সাথেই, এবং এটি কাকর বিছানো পথ হিসেবে উন্নত করা হয় ।১৯৫৯ সালে এম.টি ৮৭ অবস্থানের রাস্তাটি ক্রমান্ময়ে উন্নত হতে থাকে ইউ.এস রুট ২৮৭ নামক রাস্তাটির বিকল্প হিসেবে চালানোর জন্য। ১৯৫৯ সালেরহেবজেন লেকের ভূমিকম্পে ইউ.এস ২৮৭ রাস্তাটির হেবজেন লেক অংশের কাছাকাছি একটি অংশ ভেঙে পড়ে।রাস্তাটি মেরামত করার পরে মহাসড়কটির গুরুত্ব কমতে থাকে ।১৯৬২ সালে  দক্ষিণ প্রান্ত থেকে মাইলপোস্ট ৮.৩৯৫ পুনঃনির্মাণ করা হয় বর্তমান অবস্থানের সাথে । ১৯৬৭ সালে বাকি অংশও পুনঃনির্মাণ করা হয়।অবশেষে ১৯৮৭ সালে মহাসড়কটি এম.টি ৮৭ নামে নামাঙ্কিত করা হয় এবং পাথর বিছিয়ে দেওয়া হয় ।
অ্যালিসিয়া টাইলার
জীবনী
টাইলার, ড্যানিয়েল নিকোল পোর্টারের মঞ্চের নাম, ক্যালিফোর্নিয়ার শহর সান্তা বারবারায় জন্মগ্রহণ করেছিলেন, হোমনিমাস কাউন্টির রাজধানী, আফ্রো-আমেরিকান এবং পুয়ের্তো রিকান বংশোদ্ভূত পরিবারে। তিনি বিনোদন শিল্পে একজন স্ট্রিপার হিসেবে কাজ শুরু করেন, ২০ বছর বয়সে ২০০৬ সালে একজন পর্ন অভিনেত্রী হয়ে ওঠেন।
তিনি ইভিল অ্যাঞ্জেল, ভিভিড, হাস্টলার, নিউ সেনসেশনস, ব্ল্যাক আইস বা রেড লাইট ডিস্ট্রিক্টের হয়ে প্রযোজনায় কাজ করেছেন। তিনি ২০০৯ সালে অবসর নেওয়ার সিদ্ধান্ত নেন, ৪৩টি চলচ্চিত্রে অভিনয় করার পর, সেই বছর জন্ম নেওয়া তার মেয়ের যত্ন নেওয়ার জন্য।
গ্র্যাসি পদক
গ্র্যাসি পদক হচ্ছে আমেরিকায় নারী সাংবাদিকতায় শীর্ষ স্থানীয় পুরস্কার। অ্যালায়েন্স ফর উইমেন ইন মিডিয়া (এডব্লিউএম ) এ পুরস্কারটি প্রদান করে এবং এ সংক্রান্ত ব্যক্তিদের তালিকা প্রস্তুতসহ পুরস্কারের আনুষ্ঠানিকতা সম্পন্ন করে।  প্রতিবছর নারীদের মধ্যে যারা ইলেক্ট্রনিক মিডিয়ায় দৃষ্টান্তমূলক অবদান রাখছেন তাদেরকে পুরস্কারের জন্যে মনোনয়ন করেন। এডব্লিউএম প্রতিবছর প্রোগ্রামটি করে জাতীয়, স্থানীয় নারী সাংবাদিকদের মাঝ থেকে উল্লেখযোগ্যদের তালিকা মনোনয়ন দিয়ে থাকে। ডান|থাম্ব| পুরস্কারের নামক রেডিও এবং টেলিভিশন তারকা গ্রেসি অ্যালেন
ইতিহাস
গ্র্যাসি পদক অনুষ্ঠান ১৯৭৫ সাল থেকে অ্যালায়েন্স ফর উইমেন ইন মিডিয়া ফাউন্ডেশন (এডব্লিউএম) দ্বারা পরিচালিত হয়ে আসছে। এ পুরস্কারটি রেডিও এবং টেলিভিশন তারকা গ্রেসি অ্যালেনের নামে প্রচলিত হয়। গ্র্যাসি একজন সফল কমেডিয়ান, বিনোদনবিদ, উদ্যোক্তা এবং সংবাদকর্মী ছিলেন। আমেরিকার ইতিহাসের অন্যতম বিখ্যাত কমেডি দল, স্বামী জর্জ বার্ন্সের সাথে বার্নস এবং অ্যালেনের মতে, গ্র্যাসি বিনোদন ক্ষেত্রে নারীদের জন্য বিশেষ ভূমিকা রেখেছে।
গ্র্যাসি পদক দুই দিনব্যাপি অনুষ্ঠানের মাধ্যমে প্রদান করা হয়। গ্র্যাসি অ্যাওয়ার্ডস গালা ক্যালিফোর্নিয়া নিয়মিত লস এঞ্জেলেসের বেভারলি হিলটন হোটেলে অনুষ্ঠিত হয়।
জ্যোতি নায়েক
জ্যোতি নায়েক ভারতের মুম্বাইতে অবস্থিত একটি ভারতীয় মহিলা সমবায় শ্রী মহিলা গৃহ উদ্যান লিজ্জাত পাপদের সভাপতি। ড. এপিজে আবদুল কালাম তাকে পুরস্কৃত করেছিলেন।
স্পোর্টস ক্লাব স্লাভিয়া প্রাহা
স্পোর্তভনি ক্লুব স্লাভিয়া প্রাহা – ফুটবল (সাধারণত স্লাভিয়া প্রাহা / স্লাভিয়া প্রাগ নামে সুপরিচিত; এছাড়াও স্লাভিয়া প্রাহা ক্রীড়া ক্লাব – ফুটবল বা স্পোর্ট ক্লাব স্লাভিয়া প্রাহা – ফুটবল নামে পরিচিত) হচ্ছে চেক প্রজাতন্ত্রের প্রাগের একটি পেশাদার ফুটবল ক্লাব। এই ক্লাবটি ১৮৯২ সালে প্রতিষ্ঠিত হয়ে এবং ১৯৯৩ সালে স্বাধীনতার পরে চেক প্রজাতন্ত্রের দ্বিতীয় সবচেয়ে সফল ক্লাবে পরিণত হয়েছে।
পুরুষদের মূল দল ছাড়াও স্লাভিয়া প্রাহার সংরক্ষিত, যুব এবং নারী দল রয়েছে।
রেভিতাল সুইদ
রেভিতাল সুইদ ( רויטל סויד জন্ম ১৭ আগস্ট ১৯৬৭) হচ্ছেন একজন ইজরায়েলি ফৌজদারি প্রতিরক্ষা বিষয়ক আইনজীবী এবং উল্লেখযোগ্য নারী রাজনীতিবিদ। তিনি ইসরায়েলের জায়নবাদী ইউনিয়নের একজন সদস্য হিসেবে সেই দেশের আইনসভা নেসেটের সদস্য হিসেবে দায়িত্ব পালন করেছেন। বর্তমানে তিনি ইসরায়েলী লেবার পার্টির সদস্য হিসেবে নেসেটে দায়িত্ব পালন করছেন।
জীবনী
রেভিতাল সুইদ ইসরায়েলের উত্তরাঞ্চলীয় শ্যারন অঞ্চলের হাইফা জেলার হাদেরা শহরে জন্মগ্রহণ করেন। তার পিতার নাম ইয়োসেফ কাস্তেল এবং মায়ের নাম ব্রুরিয়া কাস্তেল। যদিও বিয়ের আগে তার মায়ের নাম ছিল ব্রুরিয়া মাইমন। তার বাবা ইজরায়েলে লিবিয়ার থেকে আসা ইহুদি অভিবাসী ছিলেন এবং তার মা ছিলেন জেরুজালেমের বাসিন্দা ইহুদি সেফার্দি পরিবারের বংশধর। এই পরিবারটি হাদেরা শহর প্রতিষ্ঠায় অংশ নিয়েছিল। তিনি ইসরায়েলের রাজধানী তেল আবিভে অবশিত বার-ইলান বিশ্ববিদ্যালয় থেকে আইন বিষয়ে স্নাতক ও স্নাতকোত্তর ডিগ্রি সম্পন্ন করেন। পরে তিনি তেল আভিভ জেলার অ্যাটর্নি অফিসের ফৌজদারি বিভাগে শিক্ষানবিশ বা ইন্টার্ন হিসেবে যোগদান করেন। বেশ কয়েক বছর ধরে তিনি ইসরায়েলের উত্তরাঞ্চলীয় শহর নেতানিয়ায় অ্যাটর্নি হিসাবে কাজ করেছিলেন। ১৯৯৪ সালে তিনি হাদেরার হিল্লেল ইয়াফে মেডিকেল সেন্টারের জেনারেল কাউন্সেল হিসেবে বেশ কয়েক মাস দায়িত্ব পালন করেন। একই বছরে তিনি একটি স্বাধীন আইন ফার্ম প্রতিষ্ঠা করেন। এই আইন সংস্থার মক্কেলদের মধ্যে ছিল বহুল আলোচিত আবুতবুল পরিবার। এই পরিবারটি ইজরায়েলি মাফিয়াদের সদস্য।
২০০৮ সালে মাত্র ৪ বছর বয়সী শিশু রোজ পিজেমকে হত্যার দায়ে আটক হওয়া রনি রন এবং মারি-শার্লট পিজেমের বিচারের সময় তিনি তাদের রক্ষার উদ্দেশ্যে নিযুক্ত অ্যাটর্নি হিসেবে কুখ্যাতি অর্জন করেন। এসময় তিনি হত্যাকারীদের পক্ষে আদালতে সওয়াল করার জন্য ব্যপক নিন্দিত হন।
সুইড ইসরায়েল বার অ্যাসোসিয়েশনের তেল আবিব জেলার অপরাধ বিষয়ক বিভাগের চেয়ারম্যান। তিনি শাআরেই মিশপত কলেজের একজন সহকারী অধ্যাপক এবং ফৌজদারি আইনের বিষয়ে প্রাইভেট কোম্পানির পরামর্শদাতা হিসেবে কাজ করেন।
লেবার পার্টির সদস্য হিসেবে তিনি ২০১৫ সালের নেসেট নির্বাচনের জন্য জায়নিস্ট ইউনিয়নের তালিকার চৌদ্দতম স্লটে নির্বাচিত হয়েছিলেন।
একজন পর্যবেক্ষণকারী ইহুদি রেভিতাল সুইদ চার সন্তানের জননী। তিনি বর্তমানে রা'আনানাতে থাকেন। তিনি একজন ধর্মীয় নারীবাদী।
আবদুল গফুর মাহমুদ
এয়ার ভাইস মার্শাল (অবঃ) আবদুল গফুর মাহমুদ (এ জি মাহমুদ নামেও পরিচিত) (জন্মঃ ১৯৩৩ বা ১৯৩৪) বাংলাদেশ বিমান বাহিনীর সাবেক প্রধান। তিনি জাপান এয়ারলাইন্স ফ্লাইট ৪৭২ (১৯৭৭) অপহরণ থেকে বন্দিদের মুক্তির বিষয়ে মধ্যস্থতা করেন।
কর্মজীবন
আবদুল গফুর মাহমুদ পাকিস্তান বিমান বাহিনীর ডগলাস সি -৪৭ স্কাইট্রাইন ট্রান্সপোর্ট অ্যারিলিফ্ট বিমানের পরিবহন পাইলট ছিলেন। মুক্তিযুদ্ধ চলাকালে তিনি গিলগিটের উপকূলে উইং কমান্ডার হিসাবে দায়িত্ব পালন করেন। ৫ সেপ্টেম্বর ১৯৭৬ সাল থেকে ৮ ডিসেম্বর ১৯৭৭ সাল পর্যন্ত তিনি বাংলাদেশ বিমান বাহিনীর প্রধান ছিলেন।
১৯৭৭ সালে জাপানি লাল সেনা জাপান এয়ারলাইন্স ফ্লাইট ৪৭২ (১৯৭৭) জাপানী বিমানকে ভারতের উপর থেকে ছিনতাই করে এবং সেই বিমানকে পরে ঢাকায় অবতরন করতে বাধ্য করে জাপান সরকারের কাছে দাবি নামা পেশ করে। তিনি জিম্মি মুক্তি পেতে মধ্যস্থতা করেন। এর ফলে উড়োজাহাজটির ১৫১ জন জিম্মি আরোহীকে রক্ষা করা সম্ভব হয়।
সম্মাননা
ওই ঘটনার স্বীকৃতি হিসেবে ২০১৭ সালে সাবেক এই বিমান বাহিনীর প্রধান এ জি মাহমুদকে ‘দি অর্ডার অব দ্য রাইজিং সান, গোল্ড অ্যান্ড সিলভার স্টার’ সম্মান প্রদান করেছে জাপান সরকার। ১৯৭৬-১৯৭৭ সালে আবদুল গফুর মাহমুদ প্রেসিডেন্টের উপদেষ্টা হিসেবে কাজ করেন। এছাড়া তিনি ১৯৮২ থেকে ১৯৮৫ সাল পর্যন্ত খাদ্য, ত্রাণ ও পুনর্বাসন মন্ত্রী হিসেবে দায়িত্ব পালন করছেন।।
জাভা দ্বীপ
ভূমিকা
জাভা ইন্দোনেশিয়া প্রজাতন্ত্রের দ্বীপ, যা মালায় দ্বীপপুঞ্জ এ সবচেয়ে বিখ্যাত। এর এলাকা ১,৩২,১৭৪ বর্গ মাইল।এর উত্তরে জাভা সাগর, দক্ষিণে ভারত মহাসাগর, পূর্বে বালি এবং পশ্চিম সুমাত্রা দ্বীপ, যা জাভা থেকে বালি এবং সুন্দা দ্বারা  যথাক্রমে পৃথক  হয়েছে। জাভা পূর্ব থেকে পশ্চিমে ৯৬০ কিলোমিটার এবং উত্তর থেকে দক্ষিণে সর্বোচ্চ প্রস্থ ২০০ কিলোমিটার।
জাভার বেশিরভাগই ত্রৈমাসিক যুগের পাথর দ্বারা নির্মিত এবং আংশিকভাবে নতুন পাথর দ্বারা নির্মিত । শিলা শুধুমাত্র তিনটি স্থানে পাওয়া যায় যা সম্ভবত ক্রেটিসিয়াস যুগের। প্লিওসিন এবং মধ্য-তৃণভূমি আগ্নেয়গিরির অগ্ন্যুৎপাত  জাভা এর ভূতত্ত্ব এবং ভূগোল উপর অধিক প্রভাব ফেলেছে। জাভা প্লিওসিন সময়ে এশিয়া মহাদেশের সাথে যুক্ত ছিল, যার জন্য এখানে মহাদেশীয় প্রাণিকুল দেখা যায়। সুদানল্যান্ড এর ডুবে যাওয়া কারণে এটি দ্বীপপুঞ্জে পরিণত হয়।তারপরে স্থানীয় ভূখণ্ড সমুদ্রতলীয় পরিবর্তন,ফ্লাইভিয়েল নির্মাণ, আগ্নেয় আবেগপ্রবণতা এবং সংরক্ষণ কাজের ফলস্বরূপ বর্তমানে জাভা উচু হয়েছে।
ইতিহাস
প্রাচীন কালে জাভা নিকটবর্তী অঞ্চলগুলির মতো হিন্দু রাজাদের অধীনে ছিল।হিন্দু রাজাগণ এখানে পরে বৌদ্ধ ধর্ম প্রচার করেন। এখানে এখনো অনেক হিন্দু ও বৌদ্ধ মন্দির এবং তাদের অবশিষ্টাংশ বিদ্যমান। ম্যাগিলং এর কাছাকাছি 'বরোবুদুর' মন্দির পৃথিবীর বৃহত্তম বৌদ্ধ মন্দির।১৩-১৫ শতকের মাঝে এখানে মাজাপাহিত নামের এক হিন্দু সাম্রাজ্য ফুলে ফেঁপে উঠেছিল । তার ছাপ এখানের সংস্কৃতি, ভাষা এবং ভূমির ওপর এখনো রয়েছে৷ ১৪ তম -১৫ তম শতাব্দীতে এখানে মুসলিম সংস্কৃতি ছড়িয়ে পড়ে এবং এখানে মুসলমানদের রাজনৈতিক কর্তৃত্ব ঘটে । । তারপরে পর্তুগিজ, ডাচ ও ইংরেজরা ব্যবসায়ী আসে। কিন্তু ১৬১৯ সাল থেকে এখানে ডাচ শাসন শুরু হয়। জাভা ১৯৩০-৪০ সালের দিকে ইন্দোনেশিয়ার স্বাধীনতা সংগ্রামের কেন্দ্র ছিল।
জলবায়ু
জাভার জলবায়ু নিরক্ষীয়, কিন্তু চতুর্দিকে সমুদ্রের অবস্থান আবহাওয়া এবং  বায়ুর উপর ব্যাপক প্রভাব ফেলেছে। এখানে দুটি ঋতু। এপ্রিল থেকে  অক্টোবর শুষ্ক মৌসুম ।নভেম্বর থেকে   মার্চ বর্ষাকাল , যখন ক্রমাগত সকাল ছাড়া সারাক্ষণ বৃষ্টিপাত  হয়। বার্ষিক বৃষ্টিপাত ৮০  - ৮৫ । দিনে সমতল ও উপত্যকার গড় তাপমাত্রা ২৯০ থেকে ৩৪ ' এবং রাতে ২৩০ এবং ২৭০ এর মধ্যে হয়।
সামুদ্রিক এবং পোষা প্রাণী সহ জাভাতে ১০০ ধরনের প্রাণী পাওয়া যায়। গণ্ডার, বাঘ, চিতাবাঘ, বিড়াল, ষাঁড়, শূকর, কুকুর, বেবুন, হরিণ ইত্যাদি বন্য এবং মোষ, ষাঁড়, ঘোড়া, ছাগল ও ভেড়া ইত্যাদি পোষ্য রয়েছে। এখানে প্রায় ৩০০ ধরনের পাখি, বিভিন্ন প্রাণী এবং মাছ রয়েছে।